«Бүген радио безгә хәбәр итте...»

Бүген радио безгә хәбәр итте: 
Германиянең сатлык палачлары 
Соңгы чиккә килеп җиттеләр; 
Урбанусны ун ел каты төрмә, 
Каторгага хөкем иттеләр.

Урбанусның кансыз хакимнәре!
Бүген сездә,
Төрмәдә кан,
Ләкин,
Белегез:
Кан тудырган
Көрәш күләгәсе һаман да
Инәлүсез каты кулы белән
Чикләр сызып канлы яланда,
Зур көрәшкә чакыра!
Озак түгел,
Шул ук хөкем сараенда
Үзегездән хисап алыныр,
Байракларыгыз пычрак гәүдәгезгә
Оят кәфене булып ябылыр!
Бүген СССРның ирекле гаскәрләре
Жиде еллык данлы бәйрәмен
Иткән чакта,
Урбануслар исме белән бизәп,
Урамнарга кадый байрагын!

Урбанус — Гамбург восстаниесенең башында торган кеше. (Һ. Такташ искәрмәсе. )

